CELEX: C2004/284/05
Language: fi
Date: 2004-11-20 00:00:00
Title: Yhteisöjen tuomioistuimen tuomio, (suuri jaosto) 14 päivänä syyskuuta 2004, asiassa C-19/03 (Landgericht München I:n esittämä ennakkoratkaisupyyntö): Verbraucher-Zentrale Hamburg eV vastaan O2 (Germany) GmbH & Co. OHG (Talous- ja rahapolitiikka — Asetus (EY) N:o 1103/97 — Euron käyttöönotto — Kansallisten rahayksiköiden muuntaminen euroyksiköiksi — Maksettavien tai tilitettävien rahamäärien pyöristäminen muuntamisen jälkeen — Televiestintäalalla tehty sopimus — Maksettavien tai tilitettävien rahamäärien käsite — Puhelujen minuuttihinnoittelu)

20.11.2004   
            
            
               FI
            
            
               Euroopan unionin virallinen lehti
            
            
               C 284/3
            
         
      YHTEISÖJEN TUOMIOISTUIMEN TUOMIO,
   (suuri jaosto)
   14 päivänä syyskuuta 2004,
   asiassa C-19/03 (Landgericht München I:n esittämä ennakkoratkaisupyyntö): Verbraucher-Zentrale Hamburg eV vastaan O2 (Germany) GmbH & Co. OHG (1)
   
   (Talous- ja rahapolitiikka - Asetus (EY) N:o 1103/97 - Euron käyttöönotto - Kansallisten rahayksiköiden muuntaminen euroyksiköiksi - Maksettavien tai tilitettävien rahamäärien pyöristäminen muuntamisen jälkeen - Televiestintäalalla tehty sopimus - Maksettavien tai tilitettävien rahamäärien käsite - Puhelujen minuuttihinnoittelu)
   (2004/C 284/05)
   Oikeudenkäyntikieli: saksa
   Asiassa C-19/03, jossa on kyse EY 234 artiklaan perustuvasta ennakkoratkaisupyynnöstä, jonka Landgericht München I (Saksa) on esittänyt 17.12.2002 tekemällään päätöksellä, joka on kirjattu saapuneeksi yhteisöjen tuomioistuimeen 20.1.2003, saadakseen ennakkoratkaisun asiassa Verbraucher-Zentrale Hamburg eV vastaan O2 (Germany) GmbH & Co. OHG, yhteisöjen tuomioistuin (suuri jaosto), toimien kokoonpanossa: presidentti V. Skouris, jaostojen puheenjohtajat P. Jann, C.W.A. Timmermans, A. Rosas, C. Gulmann, J.-P. Puissochet (esittelevä tuomari) ja J.N. Cunha Rodrigues sekä tuomarit R. Schintgen, F. Macken, N. Colneric ja S. von Bahr, julkisasiamies: M. Poiares Maduro, kirjaaja: johtava hallintovirkamies M. Múgica Arzamendi, on antanut 14.9.2004 tuomion, jonka tuomiolauselma on seuraava:
   
               1)
            
            
               Pääasiassa kyseessä olevan minuuttihinnan kaltainen tariffi ei ole tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97 5 artiklan ensimmäisessä virkkeessä tarkoitettu maksettava tai tilitettävä rahamäärä, joten sitä ei saada kaikissa tapauksissa pyöristää lähimpään senttiin. Tähän arviointiin ei vaikuta se, että kyseinen tariffi perustuu laskun loppusumman laskemisen pohjaksi otetun yksikön tiettyyn kerrannaiseen, tai se, että kyseinen tariffi on kuluttajan kannalta tavaroiden tai palvelujen hinnan ratkaiseva seikka.
            
         
               2)
            
            
               Asetusta N:o 1103/97 on tulkittava siten, ettei se estä muiden kuin maksettavien tai tilitettävien rahamäärien pyöristämistä lähimpään senttiin, kunhan tällainen pyöristämiskäytäntö on sopimusten jatkuvuuden periaatteen, joka taataan kyseisen asetuksen 3 artiklassa, ja euroon siirtymisen neutraalisuuden tavoitteen mukainen, johon kyseisellä asetuksella pyritään, eli kunhan kyseinen pyöristämiskäytäntö ei vaikuta taloudellisten toimijoiden, mukaan lukien kuluttajien, sopimusvelvoitteisiin ja kunhan sillä ei ole todellista vaikutusta tosiasiallisesti maksettavaan hintaan.
            
         
      (1)  EUVL C 70, 22.3.2003.